****

ประกาศ สถาบันโภชนาการ

**เรื่อง รับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัย**

--------------------------

ด้วยสถาบันโภชนาการ มหาวิทยาลัยมหิดล มีความประสงค์รับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัยจากเงินอุดหนุน ตำแหน่งเจ้าหน้าที่วิจัย ปฏิบัติงาน ศูนย์นวัตกรรมและการอ้างอิงด้านอาหารเพื่อโภชนาการ จำนวน ๑ อัตรา ดังรายละเอียดต่อไปนี้

**๑. ตำแหน่งที่จะบรรจุ**

ตำแหน่งที่จะบรรจุปรากฏอยู่ในรายละเอียดแนบท้ายประกาศนี้

**๒. คุณสมบัติทั่วไปและคุณสมบัติเฉพาะตำแหน่ง**

ผู้สมัครสอบคัดเลือกต้องมีคุณสมบัติทั่วไปตามข้อบังคับมหาวิทยาลัยมหิดลว่าด้วยการบริหารงานบุคคลพนักงานมหาวิทยาลัย พ.ศ. ๒๕๕๑ และมีคุณสมบัติเฉพาะตำแหน่งตามที่ระบุไว้ในรายละเอียดเกี่ยวกับการสอบแนบท้ายประกาศนี้

**๓. วัน เวลา และสถานที่รับสมัคร**

ให้ผู้ประสงค์จะสมัครเข้ารับการคัดเลือก สามารถส่งเอกสารหลักฐานการสมัครได้ที่ E-mail . Address: sunee.thn@mahidol.ac.th หรือผ่านทาง <https://muhr.mahidol.ac.th/E-Recruitment/> **ตั้งแต่บัดนี้ ถึง วันที่ ๒๐ ตุลาคม๒๕๖๕ (ภายในเวลา ๑๖.๓๐ น.)**

**๔. เอกสารและหลักฐานที่จะต้องนำมายื่นพร้อมใบสมัคร**

๔.๑ รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว จำนวน ๑ รูป

๔.๒ สำเนาใบปริญญาบัตรหรือหนังสือรับรองซึ่งได้รับอนุมัติจากผู้มีอำนาจว่าเป็นผู้สำเร็จการศึกษาครบถ้วน

ตามหลักสูตรแล้ว ๑ ฉบับ

๔.๓ สำเนาใบแสดงผลการศึกษา (Transcript) ๑ ฉบับ

๔.๔ สำเนาทะเบียนบ้าน และสำเนาบัตรประจำตัวประชาชน ๑ ฉบับ

๔.๕ สำเนาหลักฐานอื่นๆ เช่น ใบทหารกองเกิน ใบเปลี่ยนชื่อ–สกุล ทะเบียนสมรส

๔.๖ ใบรับรองการผ่านงาน (ถ้ามี)

๔.๗ ผลการทดสอบภาษาอังกฤษ ๑ ฉบับ

**๕. การประกาศรายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือก**

รายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือกจะประกาศให้ทราบในวันที่ **๒๕ ตุลาคม ๒๕๖๕** ผ่านทาง <https://muhr.mahidol.ac.th>/E-Recruitment/

ประกาศ ณ วันที่ ๒๙ กันยายน พ.ศ. ๒๕๖๕

(ลงชื่อ) เชาวนี ชูพีรัชน์

(รองศาสตราจารย์ ดร.เชาวนี ชูพีรัชน์)

รองผู้อำนวยการฝ่ายบริหาร ปฏิบัติหน้าที่แทน

ผู้อำนวยการสถาบันโภชนาการ

**รายละเอียดแนบท้ายประกาศสถาบันโภชนาการ ลงวันที่ ๒๙ กันยายน พ.ศ. ๒๕๖๕**

**ตำแหน่ง** **:** เจ้าหน้าที่วิจัย จำนวน ๑ อัตรา

**หน่วยงาน** **:**  ศูนย์นวัตกรรมและการอ้างอิงด้านอาหารเพื่อโภชนาการ สถาบันโภชนาการ

**คุณสมบัติเฉพาะตำแหน่ง** :

๑. สำเร็จการศึกษาคุณวุฒิปริญญาตรี สาขาวิทยาศาสตร์และเทคโนโลยีการอาหาร/วิศวกรรมอาหาร/การพัฒนาผลิตภัณฑ์/สาขาด้านอาหารและโภชนาการ/วิทยาศาสตร์สุขภาพ/ หรือสาขาที่เกี่ยวข้อง

๒. เพศหญิง / ชาย (เพศชายต้องผ่านการเกณฑ์ทหารหรือได้รับการยกเว้นมาแล้ว)

๓. มีความรู้ด้านการแปรรูปอาหาร อาหารและ/หรือโภชนาการ เคมีอาหาร วิศวกรรมอาหารและ จุลินทรีย์อาหาร

๔. หากมีประสบการณ์ในการใช้เครื่องมือซึ่งเป็นเทคโนโลยีการแปรรูปอาหารสมัยใหม่ โดยเฉพาะเครื่อง Retort และ UHT หรือมีประสบการณ์ในสายงานพัฒนาผลิตภัณฑ์อาหารเพื่อสุขภาพจะพิจารณาเป็นพิเศษ

๕. หากมีประสบการณ์ในการใช้เครื่องมือวิเคราะห์ทางด้านอาหาร เช่น Rheometer, Particle size analyzer เป็นต้น รวมทั้งทักษะในการวิเคราะห์ เช่น ค่าดัชนีน้ำตาลในหลอดทดลอง เป็นต้น จะพิจารณาเป็นพิเศษ

๖. มีทักษะในการอ่านและเขียนภาษาอังกฤษในเกณฑ์ดี (สามารถยื่นผลสอบวัดความรู้ทางด้านภาษาอังกฤษเพื่อพิจารณาได้) **ตามเกณฑ์ที่มหาวิทยาลัยกำหนด**

๗. มีความชำนาญในการใช้โปรแกรมสำเร็จรูป Microsoft Office (โดยเฉพาะอย่างยิ่ง word และ excel) และโปรแกรมวิเคราะห์ทางสถิติ เช่น SPSS ในระดับดี

๘. มีความรับผิดชอบสูง มีมนุษยสัมพันธ์ดี มีใจรักการเรียนรู้ และกระตือรือร้นในการทำงาน

# อัตราเงินเดือน : ตามคุณวุฒิ ๒๐,๐๙๐ บาท

**ลักษณะงานและหน้าที่ความรับผิดชอบ :**

1. พัฒนาผลิตภัณฑ์อาหารนวัตกรรมตามเป้าหมายที่กำหนด เช่น อาหารทางการแพทย์ อาหารเพื่อสุขภาพ และอาหารวัตถุประสงค์พิเศษ เป็นต้น
2. ดำเนินการผลิตผลิตภัณฑ์อาหารต้นแบบตามที่ได้รับมอบหมาย
3. ดูแลรับผิดชอบการใช้เครื่องมือซึ่งเป็นเทคโนโลยีการแปรรูปอาหารสมัยใหม่ภายในโรงงานต้นแบบการผลิตอาหารทางการแพทย์ของสถาบันโภชนาการ
4. มีส่วนร่วมในงานวิจัยของศูนย์นวัตกรรม และงานวิจัยของสถาบันโภชนาการตามที่ได้รับมอบหมาย
5. ดูแลรับผิดชอบห้องปฏิบัติการเคมีอาหารและเครื่องมือวิเคราะห์ ของศูนย์นวัตกรรม
6. จัดเตรียมและจัดทำเอกสารที่เกี่ยวกับโครงการวิจัยที่ได้รับมอบหมาย
7. ติดต่อประสานงานระหว่างหน่วยงานภายในสถาบันโภชนาการ หรือ ภายในมหาวิทยาลัย รวมถึงหน่วยงานเอกชน

**หลักเกณฑ์การคัดเลือก :** สอบสัมภาษณ์

-------------------------------